kardosdrur/scandi-wiki huggingface dataset:
Kirker i Holbæk Amt

Dette er en liste over kirker i Holbæk Amt, efter 1660 bestod af amterne Kalundborg Amt, Sæbygård Amt, Dragsholm Amt og Holbæk Amt. Amtet blev i 1970 lagt sammen med Sorø Amt til Vestsjællands Amt.

Ars Herred 
 Kalundborg – Nyvangs Kirke
 Kalundborg – Raklev Kirke
 Kalundborg – Vor Frue Kirke, Kalundborg
 Lille Fuglede Kirke
 Rørby Kirke
 Røsnæs Kirke
 Store Fuglede Kirke
 Svallerup Kirke
 Tømmerup Kirke
 Ubby Kirke
 Årby Kirke

Løve Herred 
 Bakkendrup Kirke
 Buerup Kirke
 Drøsselbjerg Kirke
 Finderup Kirke
 Gierslev Kirke
 Vester Løve Kirke – Gierslev Sogn
 Gørlev Kirke
 Hallenslev Kirke
 Havrebjerg Kirke
 Kirke Helsinge Kirke
 Reerslev Kirke
 Reersø Kirke i Reersø Sogn
 Ruds Vedby Kirke
 Skellebjerg Kirke
 Solbjerg Kirke
 Sæby Kirke
 Ørslev Kirke

Merløse Herred 
 Butterup Kirke
 Kolonien Filadelfia Kirke i Tersløse Sogn
 Grandløse Kirke
 Holbæk – Sankt Nikolai Kirke

 Kirke Eskilstrup Kirke i Kirke Eskilstrup Sogn
 Kvanløse Kirke
 Tveje Merløse Kirke
 Niløse Kirke
 Nørre Jernløse Kirke
 Skovkirken i Tersløse Sogn
 Soderup Kirke
 Stenlille Kirke
 Store Tåstrup Kirke 
 Sønder Asmindrup Kirke
 Sønder Jernløse Kirke
 Søndersted Kirke
 Søstrup Kirke
 Tersløse Kirke
 Tølløse Kirke
 Ugerløse Kirke
 Undløse Kirke
 Ågerup Kirke

Ods Herred 
 Asnæs Kirke
 Egebjerg Kirke
 Fårevejle Kirke 
 Dragsholm Kirke – Dragsholm Sogn
 Grevinge Kirke
 Højby Kirke
 Hørve Kirke
 Lumsås Kirke 
 Nykøbing Sj. Kirke i Nykøbing Sj Sogn
 Nørre Asmindrup Kirke
 Odden Kirke
 Rørvig Kirke
 Vallekilde Kirke
 Vig Kirke

Samsø Herred 
 Besser Kirke
 Kolby Kirke
 Nordby Kirke
 Langør Kirke – Nordby Sogn
 Onsbjerg Kirke
 Tranebjerg Kirke 
 Ørby Kirke – Tranebjerg Sogn

Skippinge Herred 
 Alleshave Kirke i Alleshave Sogn
 Aunsø Kirke i Aunsø Sogn
 Aunsø Gamle Kirke i Aunsø Sogn
 Bjergsted Kirke
 Bregninge Kirke
 Føllenslev Kirke
 Nekselø Kirke – Føllenslev Sogn 
 Holmstrup Kirke
 Jorløse Kirke
 Sejerø Kirke
 Særslev Kirke
 Viskinge Kirke
 Værslev Kirke

Tuse Herred 
 Frydendal Kirke
 Gislinge Kirke
 Hagested Kirke
 Hjembæk Kirke
 Hørby Kirke
 Jyderup Kirke
 Kundby Kirke
 Mørkøv Kirke
 Orø Kirke
 Skamstrup Kirke
 Stigs Bjergby Kirke
 Svinninge Kirke
 Tuse Kirke
 Udby Kirke

Kilder 
 Sogn-Herred-Amt fra DIS-Danmark  
 Kirker i Danmark  En billeddatabase.
 Trap Danmark 4. udgave 1920
 Bogværket Danmarks Kirkers beskrivelser af kirkerne i Holbæk Amt

Holbæk Amt
Form

Form har flere betydninger:

 Form (beholder) – beholder brugt til at støbe eller opbevare i.
 geometrisk form – matematik
 Form (overflade) – den tredimensionelle facon på et objekt (eksempelvis fodformet).
 Form (version) – en udgave eller version.
 Form (botanik) – forkortes til F
 Form (filosofi) – det, som giver de ideale ting deres konkrete tilstand
 Fysisk form – betegnelse for fysisk tilstand/kondition.

Se også
 Fase (stof) – kaldes også tilstandsform 
 Kata – forudbestemte bevægelser, oversættes populært til "form"
Strendur

Strendur er en bygd på øen Eysturoy på Færøerne. Bygden ligger yderst ved Skálafjørðurs vesttlige bred på Eysturoys østside, og er administrativt center for Sjóvar kommuna.
Strendur har missionshus, bank, sparekasse, lægehus og i 1996 købte kommunen det tidligere dansehus, der efter en udvidelse fungerer som forsamlingshus og fritidshus. 
Fiskefabrikken Vaðhorn Seafood er en fiskefiletfabrik mens Viking Seafood er et lakseslagteri. Uldvarefabrikken ’Snældan’ fremstiller de traditionelle færøske trøjer og nyt design i færøsk uld, der også eksporteres. Desuden er mange mindre virksomheder. Se Eksterne henvisninger.

Midt i bygden i nærheden af fjorden, på lokaliteten Sjógv, ligger en af de traditionelle færøske trækirker fra 1834. Der er blevet anlagt en ny kirkegård et godt stykke væk fra kirken. I 2013-14 byggedes et nyt kirkehus ved kirken. Der er missionshus, bank og sparekasse. En børnehave med plads til 90 børn åbnede den 4 november 2006. Syd for bygden på landtangen Raktangi er der et mindesmærke for savnede sømænd. Området er velegnet til vandreture.

Den første skole i Strendur blev bygget i 1887. Fra 1933 til 1963 var der 4 klasser med forskellige årgange og i 1966 kom der yderligere to klasser til. 1969 blev den nye skole bygget og som i 2006 havde 255 elever og 22 lærere.
 
Bus nr. 400 kører til Skálabotnur, hvor man skal skifte til bus nr. 480 for at køre til Tórshavn eller Klaksvík. Arbejdet på at lave Eysturoyartunnilin (Østerøtunnelen) gik i gang sidst på året 2016. Den 21. februar 2017 startede borearbejdet. Tunnelen er en undersøisk tunnel med en rundkørsel under havet ca. midt imellem Runavík og Strendur under Skálafjørður. Tunnelen vil forbinde begge "arme" af Skálafjørður med Tórshavn. Mere præcis kommer tunnelen op til overfladen tre steder: I Runavík, i Strendur og i Hvítanes ved Tórshavn. Efter planen vil både Eysturoyartunnilin og Sandoyartunnilin, som begge vil være undersøiske tunneler være færdige i 2021. Eysturoyartunnilin vil forkorte afstanden mellem Strendur og Tórshavn fra 75 km til 17 km.

Billeder

Referencer

Eksterne henvisninger 

 Kommunens hjemmeside
 faroeislands.dk
 Havnen og kommunens erhvervsvirksomheder 

Eysturoy
Byer på Færøerne
Øresundsmotorvejen

Øresundsmotorvejen ligger på Amager i øst-vest-gående retning. Den er en del af landanlæggene til Øresundsforbindelsen og ejes af Sund og Bælt Holding A/S. Den forbinder den faste forbindelse til Sverige med det danske motorvejsnet via Amagermotorvejen. Strækningen er ca. 10 km lang.

Mange kalder også denne strækning for Lufthavnsmotorvejen, dels fordi den fører forbi Københavns Lufthavn, men også som en gammel vane fra en periode, hvor motorvejen startede ved Englandsvej og kun gik til lufthavnen.

Vejdirektoratet oplyser, at Lufthavnsmotorvejen administreres af Sund og Bælt Holding A/S.

Frakørsler

Historie

Se også 

 Motorveje i Danmark
 Europavej E20

Kilder 

Motorveje i Danmark
Amager
Bifobi

Bifobi er irrationel frygt og intolerance overfor biseksuelle.

Den kan manifestere sig på mange måder, blandt andet ved insisteren på at biseksuelle slet ikke eksisterer, ved f.eks. meningsdannelse om at det nok bare er en fase. Det bør dog bemærkes, at det er uvist om bifobi, såvel som homofobi, egentlig er en virkelig fobi.

Se også 
 Heterosexisme
 Heteronormativitet

Fobier
LGBT
Diskrimination
Den muslimske gravplads i Roskilde

Den muslimske gravplads i Roskilde er en gravplads forbeholdt muslimer, som der arbejdes på at muliggøre ved Trekroner Øst i Roskilde Kommune. Det forberedende arbejde startede i 2002, men først i marts 2006, blev der foretaget et afgørende skridt mod gennemførelsen, da økonomiudvalget besluttede at begynde arbejdet med en ny lokalplan for området.

Lokalplanen lægger op til et område på i alt 2 hektar, som skal udbygges løbende.

Se også 
 Den muslimske gravplads i Brøndby

Kilder 

Gravplads i Roskilde
Bygninger, konstruktioner og anlæg i Roskilde
Begravelsespladser i Danmark
Jesper Nøddesbo

Jesper Brian Nøddesbo (født 23. oktober 1980 i Herning) er en tidligere dansk håndboldspiller, der til sidst spillede for den danske klub Bjerringbro-Silkeborg som stregspiller. Han har tidligere spillet i FC Barcelona, hvor han kom til i 2007, fra den danske Håndboldliga-klub KIF Kolding, hvor han i 2006 blev ligaens topscorer. Han har været pædagogmedhjælper i en børnehave i Holstebro og i en SFO i Tvis. Han har gået på Vivild Gymnastik- & Idrætsefterskole, som på daværende tid hed Vivild Ungdomsskole.

Landshold 
Nøddesbo spillede desuden på det danske landshold, hvor han ved EM i 2008 var med til at vinde guld, efter finalesejr over Kroatien. Han står noteret for 223 landskampe og 450 mål. (pr. januar 2017)

Landskampe 
 Ynglingelandshold: 34
 Ungdomslandshold: 40
 A-Landshold: 223 (januar 2017)

Kluboversigt 
 Team Tvis Holstebro 1999-2004
 KIF Kolding: 2004-2007
 FC Barcelona Handboll: 2007-2017
 BSV 2017-nu

Resultater

Landsholdet 
2016 OL guld
 2014 EM sølv
 2013 VM sølv
 2011 VM sølv
 2008 EM guld

Referencer

Eksterne henvisninger 

 Jesper Nøddesbo spillerprofil på FC Barcelonas officielle hjemmeside. 

Håndboldspillere fra Danmark
Personer fra Herning
Håndboldspillere fra FC Barcelona Handbol
Håndboldspillere fra Team Tvis Holstebro
Håndboldspillere fra Kolding IF
Olympiske håndboldspillere fra Danmark
Deltagere for Danmark ved sommer-OL 2016
Medaljevindere fra Danmark ved sommer-OL 2016
Olympiske mestre fra Danmark
VM i ishockey 1955

VM i ishockey 1955 var det 22. VM i ishockey, arrangeret af IIHF, og for de europæiske hold gjaldt mesterskabet endvidere som det 33. EM i ishockey. Mesterskabet blev spillet i perioden 25. februar – 6. marts 1955 i byerne Köln, Dortmund, Düsseldorf og Krefeld i Vesttyskland.

VM var opdelt i to niveauer. De ni bedste hold spillede A-VM om verdensmesterskabet, mens de resterende fem hold spillede B-VM, der blev kaldt "junior-turneringen", sammen med et vesttysk B-hold, der egentlig deltog uden for konkurrence.

Sovjetunionen havde overraskende vundet VM i 1954, hvor de blandt andet slog Canada 7-2. Men denne gang fik Canada taget revanche og vandt mesterskabet tilbage. I de to landes indbyrdes kamp, mesterskabets sidste, vandt Canada 5-0. Det var canadiernes 16. VM-titel, mens det sovjetiske hold måtte nøjes med VM-sølv, og dermed europamesterskabet som bedste nation fra Europa.

A-VM 

{| class="wikitable" style="text-align: center;" width="500px"
! colspan="2"|Slutresultat
! width="45px"|Kampe
! width="45px"|Vund.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|-
| style="background:gold"|Guld
| align="left"|
| 8 
| 8
| 0
| 0
| 66-6  
| 16
|-
| style="background:silver"|Sølv
| align="left"|
| 8 
| 7
| 0
| 1
| 39-13
| 14
|-
| style="background:#cc9966"|Bronze
| align="left"|
| 8
| 5
| 1
| 2
| 63-22
| 11
|-
| 4.
| align="left"|
| 8 
| 4
| 2
| 2
| 33-29
| 10
|-
| 5.
| align="left"|
| 8 
| 4
| 1
| 3
| 40-16
| 9
|-
| 6.
| align="left"|
| 8 
| 2
| 0
| 6
| 28-43
| 4
|-
| 7.
| align="left"|
| 8 
| 2
| 0
| 6
| 19-59
| 4
|-
| 8.
| align="left"|
| 8 
| 1
| 0
| 7
| 15-59
| 2
|-
| 9.
| align="left"|
| 8 
| 1
| 0
| 7
| 16-72
| 2
|}

Slutstillinger

B-VM 

{| class="wikitable" style="text-align: center;" width="500px"
! colspan="2"|B-VM 1955
! width="45px"|Kampe
! width="45px"|Vundn.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|-
| width="40px"|1.
| align="left"|
| 5 
| 4
| 1
| 0
| 52-6  
| 9
|-
| 2.
| align="left"| B
| 5 
| 4
| 1
| 0
| 30-5  
| 9
|-
| 3.
| align="left"|
| 5
| 3
| 0
| 2
| 17-12
| 6
|-
| 4.
| align="left"|
| 5 
| 2
| 0
| 3
| 19-31
| 4
|-
| 5.
| align="left"|
| 5 
| 1
| 0
| 4
| 10-28
| 2
|-
| 6.
| align="left"|
| 5 
| 0
| 0
| 5
|   9-55
| 0
|}

1955
Ishockey i 1955
Mr. PPV

Poul Roest alias Mr. PPV (født d. 4. juli 1972 i Randers) er en dansk wrestler, der for tiden wrestler for Dansk Pro Wrestling.

Mr. PPV var tidligere den ene halvdel af tag teamet Damage Inc., sammen med Chaos. Mr. PPV wrestlede på det første danske wrestlingshow, Slagmark, i 2005, hvor han besejrede Lenny the Benny. Mr. PPV har senere, sammen med sin partner Chaos, besejret adskillige wrestlere. Ved Hedeslag hjalp Mr. PPV sin partner Chaos til at vinde titlen på en noget kontroversiel måde. Efterfølgende fungerede han mere som manager, da skader holdt ham væk fra aktiv wrestling. 

Ved showet "Opgøret", der blev afholdt 20. september 2008 i Langå Idrætscenter, blev Damage Inc. splittet op, da Mr. PPV var skyld i at Chaos tabte sin ASW British Mid-Heavyweight titlen til englænderen Robbie Dynamite, som han havde vundet titlen fra nogle uger forinden ved et show i Tyskland. Mr. PPV stiftede PPV Enterprices og blev manager for Kimball og tyske Toby Nathland - sidstnævnte vandt DW Heavyweight titlen fra Tank på samme show. 

Han har trænet hos Asbjørn Riis, DHW og Dansk Pro Wrestling.

Kendetegnsmanøvrer 
 Hangman's Neckbreaker
 Sidewalk Slam
 Backbreaker
 Back Elbow
 Body Slam
 Chop

Eksterne henvisninger 

Wrestlere fra Danmark
Livgarde

En livgarde er en militær enhed, hvis fornemste ret og pligt er at beskytte fyrsten.

Garder i forskellige lande

Garder 
En garder (af fransk garder = beskytte) eller gardist  er en soldat i livgarden.

Noter 

Militære enheder
Paulus' Brev til Efeserne

Efeserbrevet er et af de 21 breve i Det Nye Testamente i Bibelen. Brevet er skrevet af Paulus, mens han var fange i Rom (omkring år 63). Det er skrevet nogenlunde samtidigt med Kolossenserbrevet og brevet til Filemon, som alle tre går under navnet fangenskabsbrevene. Brevet er af William Barclay beskrevet som "Dronningen af epistlerne". Brevet er delt i to hoveddele. De første tre kapitler indeholder en belæring, og de sidste tre kapitler er mere formanende. Det er omstridt, om det er skrevet af Paulus. Det kunne være skrevet af en af Paulus' disciple. Det kan være skrevet i Paulus' levetid, men nok mere sandsynligt efter apostlens død .

Hovedindhold 
 1,1-2: Hilsen til medkristne i Efesos
 1,3-2,10: En generel beskrivelse af de velsignelser, evangeliet bringer med sig. Kilden til disse velsignelser er Jesus Kristus. Den første del af dette afsnit (Ef 1,3-14) er på originalsproget, græsk, skrevet i én lang sætning med smukke formuleringer
 2,11–3,21: Nu er hedninger og jøder ikke længere to folk, men bliver forenet i Kristus. I afsnittet afslører Paulus også Kristus-hemmeligheden: "At hedningerne er medarvinger og medindlemmede i legemet og har andel i forjættelsen i Kristus Jesus i kraft af det evangelium,"(Ef. 3,6) Herefter slutter første del af brevet med en bøn og et Amen
 4 I kapitlet får menigheden råd og vejledning i kristen livsførelse og menighedsliv. Nådegaverne behandles i første afsnit
 5,1-20: De kristne er Guds børn og af deres tro fødes gode gerninger, og de følger i mørkets gerninger
 5,21-6,9: Underordningsforhold mellem ægtefæller, mellem børn og deres forældre og mellem slaven og hans herre
 6,10–24: Kampen mod verdensherskerne og ondskabens åndsmagter, udsendelsen af Tykikos og en fredshilsen til sidst

Bøger i Det Nye Testamente
Apostlen Paulus
Sankt Lukas Kirke

Sankt Lukas Kirke henviser til flere artikler:
 Sankt Lukas Kirke (Frederiksberg) – en kirke på Frederiksberg
 Sankt Lukas Kirke (Aarhus) – en kirke i Aarhus
Sandur

Sandur er en færøsk bygd på øen Sandoy. Bygden er den eneste bebyggelse i Sands kommune. Sandur havde 593 indbyggere i 2005.

Sandur er en af de ældste bygder på Færøerne. Den har helt fra landnamstiden omkring 825, været hovedbygden på øen, og har 13 gamle býlingar bygdedele, hvoraf de fleste nu er sammenvokset til en bygd.

Der er fiskerihavn, fiskefiletfabrik, to banker, posthus, tøjforretning, tankstationer, bilværksted og købmandsforretning i bygden.

Kirken fra 1839 er en af de gamle færøske trækirker. En påsat brand forårsagede i 1988, at en del af kirken brændte. Den nedbrændte del blev genopbygget, og den nuværende kirke er en nøjagtig kopi af den fra 1839.

I 1863 blev en møntskat fundet i forbindelse med en begravelse på kirkegården. Af de 98 sølvmønter er de ældste fra ca. år 1000. Møntskatten er i dag udstillet på Færøernes Nationalmuseum iThorshavn. I 1969-70 blev en arkæologisk udgravning udført under den nuværende kirke, og man fandt rester af fem ældre kirker, den ældste en stavkirke fra ca. år 1100. De sidste år er der foretaget udgravninger nord for kirken, og man har fundet beviser for bosættelser fra omkring år 900.

I 1988 købte Sands fornminnissavn et ældre færøsk hus Norðara Koyta, og ombyggede det til lokalmuseum. Desuden ejer foreningen også den gamle købmandsbutik handilin á Grótteigum, som købmanden Jóhan Mortensen fra Tvøroyri lod bygge, efter at den frie handel i 1856 blev tilladt på Færøerne.

Om sommeren er der bådsture fra Sandur til fuglefjeldene vest for Sandoy. Der er vandre- og bilvej ud til Søltuvík, vest for bygden. Fra Sandur sejler personfærgen M/S Sildberin til naboøen Skúvoy. Der er busforbindelser til alle øens bygder.

Der er gæstehus og campingplads og søerne Sandsvatn og Gróthúsvatn, hvor der et rigt fugleliv og gode fangstmuligheder for lystfiskerne.

Galleri

Eksterne henvisninger 

 Faroeislands.dk
 Sandoys turistforenings hjemmeside

Byer på Færøerne
Sandoy
Hvalbugter i Færøerne
Nybrogård Kollegiet

Nybrogård Kollegiet er et selvejet kollegium, administreret af KAB og opført fra 1970 frem. Kollegiet rummer 468 enkeltværelser med bad, toilet og entre, 36 køkkener som deles af 13 personer hver, og 68 lejligheder, svarende til 2 kollegieværelsers størrelse. Kollegiet ligger midt imellem Lyngby Sø og Bagsværd Sø, og kun få hundrede meter fra liebhaverejendommen Tusculum og statsministerens tjenestebolig, Marienborg.

Ca. halvdelen af de studerende på kollegiet læser på DTU, mens de resterende læser på andre universiteter, seminarier, ungdomsuddannelser og lign. 

Kollegiet har egen kiosk/pizzeria med mulighed for at købe de mest basale ting i husholdningen, samt pizza og andet fastfood

Kollegiet har et aktivt socialt liv og har en del faciliteter til frit brug for kollegianerne, der kan bl.a nævnes

 TV
 Telefonsystem
 Internet
 Musikrum
 Motionsrum
 Kanoer
 Filmklub
 Haveklub
 Cykelværksted
 Eget fodboldhold
 Fadølsanlæg
 Aflåste cykelskure
 Betalingsvaskeri
 Trailer
 Trækvogne
 Stole

Derudover udgives avisen Nybrotidende, som er kollegiets interne avis, en gang om måneden i ca. 200 eksemplarer.

Eksterne henvisninger 
Kollegiets hjemmeside

Bygninger, konstruktioner og anlæg i Gladsaxe Kommune
Bygninger, konstruktioner og anlæg i Kongens Lyngby
Kollegier i København
Danmarks Tekniske Universitet
Moderne femkamp

Moderne femkamp består af en samlet konkurrence i sportsgrenene fægtning, svømning, ridning, terrænløb og skydning. Skydning og løb er slået sammen til en kombineret disciplin. 
Sportsgrenen kom på det olympiske program ved de olympiske lege i 1912.

For de enkelte sportsgrene gælder følgende regler:
 Fægtning: Der fægtes med kårde. Konkurrencen varer til den ene fægter har ramt den anden, dog maksimalt inden for et minut. Har ingen ramt inden for det ene minut taber begge konkurrencen.
 Svømning: 200 meter.
 Ridning: Der rides på en normal springbane, 350-400 meter lang. Hver nedrivning trækker point fra. Hestene er ukendte for moderne femkæmperne og fordeles ved lodtrækning.
 Løb & Skydning: Pistolskydning på en 10 m bane mod fem mål (som skiskydning). Når man har ramt de fem mål – eller efter 70 sekunder – løbes 800 meter i terræn. Dette gentages fire gange. Den traditionelle 4,5 mm Luftpistol er til stævner afløst af elektronisk skydning (laser eller infrarødt). 

En turnering afsluttes med den kombinerede skyde-løbe-disciplin. Der anvendes jagtstart: Resultaterne efter fægtning, svømning og ridning omregnes til starttider. Den med flest point er først på skydebanen, men kan sagtens blive overhalet af gode skytter og løbere, der starter senere. Den deltager, der kommer først over målstregen, er vinder af dagens femkamp.

Tidligere varede et moderne femkampstævne flere dage, men afvikles nu på en dag. Ændringerne er indført for at gøre sporten mere publikums-egnet og sikre fortsat deltagelse ved OL. Forretningsudvalget i Den Internationale Olympiske Komité (IOC) indstillede i februar 2013, at moderne femkamp indgår som en af 25 ”kerne-sportsgrene”, der sikres en plads ved OL i 2016 og 2020 – og sandsynligvis også i tiden derefter. Den endelige afgørelse træffes af IOC’s kongres til september 2013.

Kendte moderne femkæmpere 
På internationalt plan har især Eva Fjellerup og Pernille Svarre repræsenteret Danmark. På herresiden har Rasmus Bagger foreløbig vundet 8 danske mesterskaber.

Organisering 
Sporten organiseres i Danmark af Danmarks Moderne Femkampforbund.

Se også 
 Femkamp
 Militær femkamp
Pernille Svarre

Pernille Svarre (født 19. november 1961) er en dansk moderne femkæmper. I sin karriere har hun vundet 12 danske mesterskaber samt en række nordiske mesterskaber. Hun har yderligere vundet DM-titler i fægtning, cross og triathlon. Hun deltog i Ironman på Hawaii 1987 og 1988. Hun blev nummer tre ved EM i triathlon 1988.

Trods sine talrige danmarksmesterskaber måtte Svarre i store dele af sin karriere se sig overgået af den jævnaldrende Eva Fjellerup, såvel sportsligt som i mediernes bevidsthed. I 2000 beskyldte Svarre i et læserbrev i Politiken Fjellerup for brug af doping, en skrivelse hun dog senere valgte at undskylde og trække tilbage.

Svarre var tidligere gift med trespringeren Gjerlev Laursen. Sammen har de datteren Frederikke Svarre (født 1997), som er en talentfuld tennisspiller.

Titler 
Moderne femkamp
 Dansk mester: 1980, 1981, 1982, 1984, 1985, 1986, 1993, 1997, 1998, 2000, 2001, 2014
 Verdensmester: 2000

Fægtning
 Dansk mester -kårde: 2000, 2002

Cross
 Dansk mester -8km: 1998

Triathlon
 Dansk mester -mellemdistance (1,9-90-21): 1987

Referencer

Eksterne henvisninger 

Moderne femkæmpere fra Danmark
Mellemdistanceløbere fra Danmark
Atleter fra Sparta Atletik
Triatleter fra Danmark
Fægtere fra Danmark
Kvindelige sportsudøvere
Eva Fjellerup

Eva Fjellerup (født 30. april 1962, Gentofte) er tidligere dansk moderne femkæmper. 

Fjellerup voksede op i Blovstrød nord for København. Som femårig begyndte hun at svømme og blev i den første tid undervist af 1930'ernes stjerne Ragnhild Hveger, der spåede hende en fremtid som olympisk svømmer. Men hun skiftede til moderne femkamp og som 16-årig debuterede hun på det danske kvindelandshold i 1978. I 1987 flyttede hun til Stockholm, hvor hun gennemgik en treårig uddannelse som Idrætskonsulent på Bosöns Idrottsfolkhögskola og læste senere kommunikation. Under opholdet i Sverige gjorde hun store sportslige fremskridt, bl.a. ved at blive trænet af den ungarske fægtemester, OL-medaljør og svenske landholdstræner Béla Rerrich og forbedre sin fægtning betydeligt. Hun vandt sit første verdensmesterskab i 1990, og med tre efterfølgende VM-titler i 1991, 1993,1994 samt VM for Master i 1997 blev hun verdens mest vindende udøver i moderne femkamp. Hun vandt ligeledes den samlede World Cup serie 1994 og 1996 samt en lang række danske og nordiske mesterskaber.  Hun var tidligere også på landsholdet i triathlon. 

Da der endnu ikke fandtes moderne femkamp for kvinder på det olympiske program frem til Atlanta OL i 1996, satsede Fjellerup i 1994 i stedet på at kvalificere sig til OL i fægtning. Hun kvalificerede sig til legene ved at i Luxemburg vinde den samlede europæiske udtagelseskonkurrence i kårdefægtning og blev til OL nummer 17, kun et point fra en 16-dels finale. Samtidig kæmpede Fjellerup via sin rolle som aktives talsmand og teknisk kommitté medlem i det internationale femkampforbund UIPM (Union Internationale Pentathlon Moderne) for kvindernes deltagelse i femkamp ved OL. Hun talte bl.a. for IOC (International Olympic Committee) ved centennial congress i Paris og Atlanta og var i 1995 medvirkende til at få aftalen med IOC om kvindernes deltagelse i år 2000 på plads.

Fjellerup har en tidligere karriere som udviklingskonsulent og også været mentor og coach for eliteidrætsudøvere indenfor golf, ridning og femkamp samt landstræner for Sverige (1996-97) og Australien og Sydney OL (1998-2000) i Moderne Femkamp. Tidl. bl.a. været studievært i Danmarks Radios B&U Sport, TV2 og TV3. Siden arbejdet indenfor HR og er i dag Head of HR i Cadeler A/S (tidligere Swire Blue Ocean).

Titler 
Moderne femkamp
 Dansk mester: 1989, 1990, 1992, 1994, 1995
 Verdensmester: 1990, 1991, 1993, 1994, 1997 (master)
 World Cup vinder 1994, 1995 og 1996

Se også 
 Moderne femkamp

Eksterne henvisninger
 

 Dansk Kvindebiografisk Leksikon – Eva Fjellerup 

Moderne femkæmpere fra Danmark
Fægtere fra Danmark
Triatleter fra Danmark
Personer fra Gentofte
Ansatte i DR
Personer i Dansk Kvindebiografisk Leksikon
Kvindelige sportsudøvere